क्रिकेट में यंग बॉयज और ब्लू डायमंड की टीमें जीतीं
प्रतियोगिता : वनडे इंटर क्लब क्रिकेट टूर्नामेंट
भास्कर संवाददाता | सागर
सागर डिवीजन क्रिकेट एसोसिएशन के तत्वाधान में शुक्रवार को दो मुकाबले हुए। एमपीसीए मैदान पर आईजीएस के मध्य खेले गए मुकाबले में टॉस जीतकर पहले बल्लेबाजी करते हुए यंग बॉयस की पूरी टीम 38.3 ओवरों में 286 रनों पर ऑलआउट हो गई। टीम के लिए श्रेयांश शर्मा ने 118 रनों की शानदार शतकीय पारी खेली।
रवि मल्होत्रा ने 20 एवं आकिब अहमद ने 17 रन बनाए। आईजीएस की ओर से रवि मिश्रा ने 3 तथा अंकित बरपे केशरी सिंह ने 2-2 विकेट लिए। लक्ष्य का पीछा करने उतरी आईजीएस की पूरी टीम 18.3 ओवरों में मात्र 60 रनों पर ही सिमट गई। टीम के लिए हरेंद्र सेंगर ने 15 और अंकित बरपे ने 12 को छोड़कर कोई भी बल्लेबाज दहाई के आंकड़े तक भी नहीं पहुंच सके। यंग बॉयस की ओर से नदीम राजा 5 एवं अजेंद्र सिंह ने 3 खिलाडिय़ों को आउट किया। मैच को यंग बॉयस की टीम ने 226 रनों से जीत लिया। इस जीत से यंग बॉयस को 2 अंक मिले। विश्वविद्यालय मैदान पर खेले गए बालक इलेवन और ब्लू डायमंड के बीच मुकाबले में बालक इलेवन की टीम ने टॉस जीतकर पहले बल्लेबाजी करते हुए 25.1 ओवरों में 104 रनों पर ऑल आउट हो गई टीम के लिए अक्षय मौर्य ने 20 एवं शुभम व्यास ने 17 रन बनाए। ब्लू डायमंड की ओर से मजाज अली 4 एवं मुर्तजा अली ने 2 विकेट लिए। 40 ओवरों में 105 रनों के लक्ष्य का पीछा करने उतरी ब्लू डायमंड की टीम ने 14.3 ओवरों में 4 विकेट के नुकसान पर 107 रन बनाकर 6 विकेट से यह मैच जीत लिया। टीम के लिए दर्पण शर्मा ने 37 मोहम्मद आसिफ ने 18 एवं सद्दाम खान ने भी नाबाद 18 रनों की पारी खेली। बालक इलेवन के लिए अक्षय मौर्य ने 2 विकेट लिए। इस मैच से ब्लू डायमंड को 2 अंक मिले। शनिवार को एमपीसीए मैदान पर टाइगर क्लब और यंग बॉयस के मध्य मुकाबला खेला जाएगा।
hin_Deva bho_Deva bho_Deva hin_Deva hin_Deva